આ અંગે પ્રાપ્ત માહિતી અનુસાર, ખંભાત ખેતીવાડી ઉતપન્ન બજાર સમિતિની ચૂંટણી ખેડૂત મત વિભાગની આઠ બેઠકો માટે ખંભાત નગર પાલિકાના પ્રમુખ યોગેશ ઉપાધ્યાય સહિત વર્તમાન ડિરેક્ટરો સાથે પેનલ બનાવી ચૂંટણી જંગમાં ઝંપલાવ્યું છે. ત્યારે તેઓની સામે ખંભાત મત વિસ્તારના પૂર્વ ધારાસભ્ય સંજય પટેલે કિશાન વિકાસ પેનલને મેદાનમાં ઉતારી છે. આમ સદર ચૂંટણીમાં ભાજપાના જ નેતાઓ સામ સામે પેનલ ઉતારતા ચૂંટણીનો જંગ કશ્મકશભર્યો બની રહેશે. ત્યારે મતદારો વર્તમાન ડિરેક્ટરોની પેનલ પર વિશ્વાસ વ્યક્ત કરશે કે પછી પરિવર્તનની આશાએ પૂર્વ ધારાસભ્યની પેનલ ઉપર પસંદગી ઉતારશે તે પરિણામ બાદ જ ખબર પડશે. જો કે હાલ તો પ્રમુખ અને પૂર્વ ધરાસભ્ય પેનલ જીતને પોતાના બાહુમાં કરવા એડીચોંટીનું જોર લગાવી રહી છે.